ئۇرۇش قىلىش يولىنى ئوبدان بىلىدىغانلار ھەرباب بىلەن پايدىلىق ۋەزىيەت يارىتىدۇكى،قول ئاستىدىكىلەرگە قاتتىق جاۋابكارلىق ئارتمايدۇ، ئۇ ئادەم كۈچى بىلەن ھېسابلىشىپ ئولتۇرماي، پايدىلىق ۋەزىيەتتىن پايدىلىنىدۇ ۋە پايدىلىق ۋەزىيەت يارىتىدۇ. پايدىلىق ۋەزىيەت يارىتىش يولىنى بىلدىغان سەركەردىنىڭ قوشۇنىغا قوماندانلىق قىلىپ ئۇرۇش  قىلىشى بەئەينى ياغاچ ۋە تاشنى دوملىتىشقا ئوخشايدۇ. ياغاچ ۋە تاشنىڭ خۇسۇسىيىتى شۇكى، ئۇنى تۈپتۈز يەرگە قويساڭ جىم تۇرىدۇ، يانتۇ ۋە قىيپاش يەرگە قويساڭ دۇمىلايدۇ. دېمەك، ئۇرۇشقا قوماندانلىق قىلى يولىنى بىلىدىغانلار ياراتقان پايدىلىق ۋەزىيەت خۇددى يۇمىلاق تاشنى ئاسمان پەلەك تاغ ئۈستىدىن پەسكە دۇملىتىشقا ئوخشايدۇ. 《كۈچ-قۇۋۋەت》 دېگەن ئەنە شۇ!